BSC-LT/ACAData huggingface dataset:
[ca] CLIL FAQs: Orientacions per a introduir l'anglès a l'aula universitària" és una publicació oberta dirigida als docents que assumeixen el repte d'introduir una llengua estrangera a l'aula. Es tracta d'un recull d'orientacions sorgides de la pràctica d'un equip interdisciplinari de professors de la Facultat de Ciències de l'Educació de la Universitat Autònoma de Barcelona en el marc d'un projecte de Millora de la Qualitat Docent (Ref. 2010MQD00132). La publicació exposa una sèrie de preguntes o FAQs (Frequent Asked Questions) que creiem que tot docent CLIL es podria fer abans d'introduir l'anglès a l'aula. El grup de docents implicats en el projecte, després de dissenyar coordinadament una sèrie d'activitats en anglès i d'implantar-les a les seves respectives assignatures, ha elaborat aquest llistat de FAQs que miren de respondre amb reflexions, suggeriments d'acció, estratègies didàctiques, exemples i recursos sorgits de la pròpia experiència. En aquest article situem el projecte en el context català, presentem com es va dur a terme i us expliquem què podeu trobar en la publicació que se'n deriva. A mode de conclusió oferim algunes reflexions del grup sobre el treball en equip interdisciplinari, la introducció del multilingüisme a l'aula, els contextos CLIL i la resposta dels alumnes.

[en] CLIL FAQs : Orientacions per a introduir l'anglès a l'aula universitària " is an open publication for teachers who take on the challenge of introducing a foreign language in the classroom. It is a collection of guidelines that have emerged from the practice of an interdisciplinary team of professors from the Faculty of Education at the Autonomous University of Barcelona as part of a project on Improving Teaching Quality (Ref . 2010MQD00132 ). The publication presents questions or FAQs (Frequent Asked Questions) that could be done before introducing English in the classroom. The group of teachers involved in the project, after designing in a coordinated way some activities in English and introduce them to their respective subjects, prepared this list of FAQs that seek to respond with thoughts, suggestions for action, teaching strategies, examples and resources arising from their experience. In this paper we place the project in the Catalan context, present you how it worked and present you what you can find on the derived publication. In conclusion, we offer some thoughts on the interdisciplinary team work, the introduction of multilingualism in the classroom, CLIL contexts and the response of the students.
[ca] La literatura ha estat, històricament, una forma de vivència i de coneixença del territori. En aquest sentit, el projecte Geografia literària dels Països Catalans esdevé una proposta de redescoberta de pobles, ciutats i comarques, de recuperació i fixació en la memòria d'espais, indrets, cases, monuments, edificis patrimonials o llocs mítics que han estat el centre d'interès dels nostres escriptors d'ençà dels trobadors i Ramon Llull fins als nostres dies. Per tot plegat, aquest treball té un triple objectiu: en primer lloc, donar a conèixer la iniciativa Geografia literària dels Països Catalans; en segon lloc, proposar-ne un marc teòric, i, per acabar, analitzar, específicament, alguns dels espais literaris que es localitzen a la comarca d'Osona.

[en] Throughout history, literature has been a way to experience and get to know territory. In this way, the project Geografia literària dels Països Catalans (Literary Geography of the Catalan countries) becomes a proposal to rediscover villages, cities and regions and recover and stick on the memory spaces, sites, houses, monuments, patrimonial buildings or mythical places which have been of interest to our writers, from the troubadours and Ramon Llull to our times. Thus, the aim of this paper is threefold: to present the Geografia literària dels Països Catalans, to outline its theoretical framework and, finally, to analyse the literary spaces which are located in the Osona region.
[ca] La necessitat d'explorar nous mètodes innovatius va donar lloc al descobriment de l'AICLE. La seva implementació va ser el resultat d'un llarg procés de canvis i modificacions en els processos d'ensenyament-aprenentatge de les escoles però la seva importància al voltant del rol que juga el llenguatge per tal de promoure una societat bilingüe va permetre el seu ràpid desenvolupament. Encara que pot ser aplicat a una gran diversitat d'assignatures, l'àrea de Ciències va ser una de les primeres pel fet que els estudiants han d'utilitzar i explorar el llenguatge en contextos significatius no només centrats en els continguts sinó també en l'aprenentatge d'altres aspectes de la llengua. En aquest context, les percepcions que els i les mestres tenen sobre l'ensenyament de les ciències i, en aquest cas sobre l'ensenyament de l'anglès, influeixen la pràctica AICLE a l'aula. Per tal de fer un anàlisi d'aquestes percepcions s'han entrevistat quatre mestres diferents i s'han observat diverses sessions per tal de contrastar la coherència de les opinions i pensaments dels i les mestres amb la pràctica a l'aula. Es pot afirmar que encara que els mestres tinguin clars els fonaments de l'AICLE, no sempre es veuen reflectits quan es posen a la pràctica.

[en] The need to explore new innovative teaching methods fostered the discovering of CLIL. Its implementation was the result from a long process of changes and modifications in the teaching-learning processes at schools but the importance about the new role that the language acquired in order to promote a bilingual society contributed to its development. Even though it can be applied in many subjects, the Science area was the first one as the students need to use and explore the language in significant contexts not only focused on the contents but also in the learning of other aspects of the language. In this context, the perceptions that teachers have regarding the Science teaching and, in this case the English teaching, influence the CLIL practice in the classrooms. In order to analyze these perceptions, four different teachers have been interviewed and many sessions have been observed to contrast the coherence between the opinions and thoughts of the teachers with the practice. It can be affirmed that even though teachers have the principles of CLIL in mind, they are not always reflected in the teaching performance.
[ca] Aquest estudi analitza la distribució de la renda salarial a la comarca d'Osona, en comparació amb la resta de comarques de Catalunya i la seva distribució entre els municipis, utilitzant una base de dades original creada a partir de la informació sobre salaris de l'Enquesta d'Estructura Salarial i sobre la població dels censos de 1996 i 2001. La unitat espacial utilitzada, la secció censal, permet obtenir estimacions per als diferents àmbits geogràfics i calcular i descompondre índexs de desigualtat que mostren les característiques de les distribucions.

[en] This study analyses the distribution of wage income in Osona, comparing it with the rest of Catalonian counties and focusing on its distribution among the municipalities. It uses a new data set created by matching wage information provided by the Wage Structure Survey and population information provided by 1996 and 2001 census. The spatial unit used, census tract, allows estimations for different geographical domains and to calculate and decompose inequality indices that make sense of the main characteristics of the distributions.
[ca] Novel·lista, assagista, política, activista cultural, dona de teatre i traductora de més de trenta obres, Maria Aurèlia Capmany és autora d'una obra extensa i clarament ideològica, en què les reivindicacions feministes ocupen una gran part. Virginia Woolf i Simone de Beauvoir són les seves principals fonts teòriques i vitals. Encara que, per diverses circumstàncies, no les tradueix mai, es converteix en la seva mitjancera cultural i ideològica a casa nostra: proposant-ne traduccions a algunes editorials, escrivint-ne pròlegs, imitant-les, adaptant-ne conceptes o imatges, etc. Marguerite Duras, de qui traslladà Un dic contra el Pacífic (1965), és també una de les seves mares literàries. Aquest treball intenta ser una aproximació al feminisme de Capmany i a la seva repercussió en el camp de la traductologia.

[en] Novelist, essayist, politician, cultural activist, theatre engagée and translator of more than thirty books, Maria Aurèlia Capmany is the author of a vast work clearly characterised by ideological commitment, particularly with respect to feminist issues. Virginia Woolf and Simone de Beauvoir are her main sources of theory and vitality, and although she never translated them, Capmany would act as their cultural and ideological mediator in Catalonia, recommending translations of their works to publishers, writing prologues, emulating them, adapting their concepts and imagery and so on. Marguerite Duras, whose Un dic contra el Pacífic (1965) she translated, is another influential feminine literary source. This article aims to formulate Capmany's feminism and its implications where translation is concerned.
[ca] Text inèdit de Gaziel, prologat pel professor Manuel Llanas, que constitueix una monografia sobre la situació de la premsa diària espanyola. Es tracta d'una anàlisi històrica sobre el període comprès entre 1875 i 1942, amb una visió prospectiva final. L'autor divideix la periodització en tres fases: i) el passat (1874-1936); ii) el present, referit a la situació en la immediata postguerra; iii) el futur, on s'apunta una concepció normativa del periodisme. En cadascuna d'aquestes fases, la premsa és estudiada des de la dimensió política, professional, industrial i econòmica.

[en] An unpublished monograph by Gaziel, with a prologue by Professor Manuel Llanas. The text is an historical analysis of the situation of the Spanish daily press in the period from 1875 to 1942. It concludes with a consideration of the outlook for future developments. The author divides the period in question into three phases: 1) the past (1874-1936); 2) the present (referring to the immediate postwar period); 3) the future, in which a normative conception of journalism is proposed. In each of this phases, the press is studied from a political, professional, industrial and economic perspective.
[ca] L'objectiu d'aquesta investigació és comparar l'impacte d'una situació d'aprenentatge gamificada en l'assignatura d'educació física en relació amb la capacitat de generar aprenentatge significatiu en alumnes de batxillerat. La mostra engloba a 74 alumnes de primer de batxillerat d'un centre escolar concertat de Terrassa. El grup A de classe, és el grup experimental, ha fet les sessions amb un plantejament gamificat (n = 31 alumnes, 9 nois i 22 noies) i el grup B és el grup de comparació (n = 43, 20 nois i 23 noies). L'estudi té un disseny quasiexperimental amb una metodologia d'investigació mixta. Així doncs, el pre test i post test del grup experimental i control realitzat en sis sessions per cada grup, en la qual es va dur a terme l'anàlisi de qualificacions a partir d'un formulari Google Forms © i entrevistes semiestructurat (focus grup), per comparar els testimonis dels participants una vegada finalitzada la situació d'aprenentatge d'entrenament de la força. Tant l'enfocament gamificat com el tradicional ha proporcionat millores significatives en les qualificacions finals. Tanmateix, els alumnes del grup gamificat han confirmat que han interioritzat de forma més significativa conceptes i continguts de l'entrenament de la força en comparació al grup no gamificat. Assegurant que, el contingut de la força els ajudarà en el seu futur. En conclusió, plasmar un projecte gamificat en l'alumnat de primer de batxillerat, és eficient per construir i atribuir més sentit a l'aprenentatge. Paraules clau : gamificació, metodologies actives d'aprenentatge, aprenentatge significatiu, primer batxillerat.

[en] The aim of this research is to compare the impact of a gamified learning situation in the subject of physical education in relation to the ability to generate meaningful learning in high school students. The sample involved 74 students in the first year of high school in a state-subsidised school in Terrassa. Group A of the class, the experimental group, carried out the sessions with a gamified approach (n = 31 students, 9 boys and 22 girls) and group B is the comparison group (n = 43, 20 boys and 23 girls). The study was a quasi-experimental study with mixed methods research. The pre-test and post-test of the experimental and control groups were carried out in two sessions for each group, in which the analysis of qualifications was carried out using a Google Forms © form and semi-structured interviews (focus group), to compare the testimonies of the participants once the strength training learning situation was over. Both the gamified and traditional approaches provided significant improvements in the final grades. In addition, learners in the gamified group confirmed that they have internalised more significantly the concepts and content of strength training compared to the non-gamified group. Ensuring that, the strength content will help them in their future. In conclusion, the implementation of a gamified project in the first year of the baccalaureate is efficient for building and attributing more feeling to learning. Keywords: gamification, active learning methodologies, meaningful learning, higher education.
[ca] Aquest treball de final de grau consisteix a aprendre les estratègies de control mitjançant el model matemàtic del sistema d'equilibri d'un pèndol invertit. Aquest sistema físic consta dun pèndol unit a un braç rotatori antihorari, el qual hem danalitzar per poder aconseguir les equacions matemàtiques que indicaran el tipus de moviment. Aquestes equacions seran obtingudes mitjançant el mètode d'Euler – Lagrange i introduïdes al controlador amb el canvi de format, a més aquestes equacions serviran per obtenir la constant de retroalimentació LQRD. Un cop introduïdes totes les equacions i variables mesurades dins la plataforma de control Simulink es verificarà el comportament de les variables generalitzades (Ø, Ɵ). Per aconseguir l'objectiu principal d'aquest projecte ens basarem principalment en l'article "Dynamic Modeling and Simulation of Rotational Inverted Pendulum" (https://iopscience.iop.org/article/10.1088/1742-6596/792/1/012081/ pdf) i al llibre "Fonaments de Robòtica" Barrientos, Peñín, Balaguer i Aracil (2007).

[en] This final degree project consists of learning the control strategies by means of the mathematical model of the equilibrium system of an inverted pendulum. This physical system consists of a pendulum attached to an anti-clockwise rotating arm, which we must analyze in order to obtain the mathematical equations that will indicate the type of movement. These equations will be obtained using the Euler-Lagrange method and introduced into the controller with the change of format, and these equations will also be used to obtain the LQRD feedback constant. Once all the equations and measured variables have been introduced into the Simulink control platform, the behaviour of the generalised variables (Ø, Ɵ) will be verified. To achieve the main objective of this project we will mainly rely on the article 'Dynamic Modeling and Simulation of a Rotational Inverted Pendulum' (https://iopscience.iop.org/article/10.1088/1742-6596/792/1/012081/pdf) and on the book 'Fundamentos de Robótica' Barrientos, Peñín, Balaguer and Aracil (2007).
[ca] La tesi doctoral té com a finalitat estudiar la influència que poden tenir els desequilibris musculars, i en conseqüència els dèficits de força i potència que aquests generen, sobre les lesions musculars i lligamentoses del tren inferior amb futbolistes d'alt rendiment. Aquesta investigació Ex Post Facto Longitudinal de grup únic es basa amb una recollida de dades de la variable independent mitjançant quatre materials tecnològics de registre i seguidament amb una recollida de dades de la variable dependent durant 365 dies. Les aportacions són que la mostra de futbolistes d'alt rendiment presentava dèficits bilaterals, sobretot dels músculs isquiosurals, els quals per cada punt d'augment incrementava un 25% més el risc de lesió muscular, i també dèficits entre els músculs flexors i extensors del genoll, degut a la gran participació del quàdriceps en la majoria de les accions de joc en aquesta disciplina esportiva.

[en] The aim of the thesis was to study the influence of the muscular imbalances and the lack of strength that they generate, over the muscular and ligament injuries in the lower limb with high performance footballers. This is an Ex Post Facto Longitudinal research with a simple group, and the data was taken using four different technological devices and a collection of data during 365 days. The conclusions were that the footballers had bilateral deficit, especially in the hamstring muscles, so they had more probabilities (25%) to suffer a hamstring injury. They also had a low quadriceps:hamstring ratio because of the great involvement of the quadriceps in the most of the actions in football.
[ca] La col·lecció "La Novel·la Estrangera" és constituïda per trenta-vuit títols d'aparició quinzenal en una primera etapa i setmanal en una segona i última. De dimensions reduïdes (entre 40 i 80 pàgines), no va arribar, amb alguna excepció, a publicar novel·les, sinó tan sols narrativa curta. Pel format, el disseny, el contingut, el preu i la forma de distribució i venda, la col·lecció anava destinada a un públic ampli. La selecció d'autors traduïts, eclèctica, respon també a la voluntat d'arribar a un sector extens de lectors. Iniciativa d'escriptors joves, la trajectòria de la col·lecció estigué marcada per la precarietat de l'estructura editorial adoptada, cosa que la va condemnar a la fallida.

[en] The collection "La Novel·la Estrangera" features 38 titles published forthnightly in the first phase and weekly in the second and final phase. Small in book size (from 40 to 80 pages), the collection published short stories and only on rare occasion novels. Considering the edition design, contents, price, distributing and sales, the collection sought a wide audience. The incorporation of an eclectic range of authors in translation also targeted a broad readership. Launched by youthful writers, the history of the collection is noted for its precarious publishing apparatus, which led to its downfall.
[ca] La investigació realitzada en aquesta tesis s'ha centrat en avaluar l'impacte de la millora del perfil nutricional sobre les característiques físico-químiques i sensorials del fuet. Per tal de millorar el seu perfil nutricional s'han desenvolupat mostres amb reducció de sal, reemplaçant el NaCl per KCl, CaCl2, MgCl2 i aromes. Per a la modificació del perfil lipídic s'han utilitzat diferents emulsions d'oli de gira-sol i oli d'oliva, i per a la reducció de greix s'ha utilitzat proteïna de pèsol texturitzada (PPT). S'aconsegueix una reducció significativa de sodi en el producte d'un 30%, una reducció d'àcids grassos saturats d'un 30% i una reducció de greix total d'un 20%. A nivell sensorial, es redueix la duresa i la potència de sabor salat en la reducció de sal, s'augmenta la duresa i es redueix el gust característic del fuet en la reducció de greix i té lloc una percepció de menys contingut de greix i una reducció d'olor de curat en la modificació del perfil lipídic.

[en] The research carried out in this thesis has focused on evaluating the impact of the improvement of the nutritional profile on the physical-chemical and sensory characteristics of dry fermented sausages. To improve its nutritional profile, samples with salt reduction have been developed, replacing NaCl with KCl, CaCl2, MgCl2 and flavours. Different emulsions of sunflower oil and olive oil have been used to modify the lipid profile, and textured pea protein (PPT) has been used to reduce fat. A significant 30% reduction in sodium in the product, a 30% reduction in saturated fatty acids and a 20% reduction in total fat are achieved. At the sensory level, the hardness and potency of salty taste are reduced in the reduction of salt, an increase in the hardness and a reduction in the characteristic taste of the product in the reduction of fat and a perception of less fat content and a reduction of curing odour in the modification of the lipid profile.
[ca] La prevenció i l'actuació sobre els fenòmens d'assetjament i ciberassetjament és un factor clau en el bon desenvolupament de la conducta dels infants al llarg de la seva etapa educativa. Per aquesta raó, és important dotar als docents i a les docents d'eines i estratègies per abordar aquesta problemàtica. En aquest treball es portarà a terme una investigació sobre aquests dos fenòmens i un anàlisi de l'actual Protocol de prevenció, detecció i intervenció davant l'assetjament i el ciberassetjament entre iguals vigent a Catalunya. Tanmateix, es realitzarà un estudi de l'impacte real de l'assetjament i del ciberassetjament a l'Escola Ausiàs March de l'Hospitalet de Llobregat per tal de conèixer on, quan i com es produeixen aquestes situacions per tal d'evitar-les i garantir una educació equitativa als i a les infants.

[en] Prevention and action on the phenomena of bullying and cyberbullying is a key factor in the good development of children's behaviour during their educational stage. For this reason, it is important to provide teachers with tools and strategies to address this problem. In this work, a research will be carried out on these two phenomena and an analysis will be made of the current Protocol de prevenció, detecció i intervenció davant l'assetjament i el ciberassetjament entre iguals in force in Catalonia. Likewise, a study of the real impact of bullying and cyberbullying in the Ausiàs March School in l'Hospitalet de Llobregat will be carried out to find out where, when and how these situations occur in order to avoid them and guarantee equal education for boys and girls.
[ca] Aquesta tesi doctoral analitza la recepció i la censura franquista de l'obra literària de l'escriptora francesa, Sidonie-Gabrielle Colette, traduïda al català o al castellà i publicada a Catalunya al segle XX. El període analitzat engloba des de 1942, l'any de la primera edició a Catalunya d'una obra de Colette, Sido, en versió de Julio Gómez de la Serna, fins a l'any 2000. Fonamentada en les teories dels estudis de la traducció que han aprofundit en l'anàlisi de la recepció literària i en aproximacions a la traducció des dels estudis de gènere, la tesi descriu el procés d'introducció i recepció de les obres de Colette en el sistema literari català. L'anàlisi parteix de l'examen de fonts documentals relatives als segells editorials, traductors i traductores involucrades en les versions de Colette, i de l'estudi d'expedients de censura i articles de premsa, entre altres materials d'arxiu.

[en] This doctoral thesis analyses the reception and the Francoist censorship of the literary works of French writer Sidonie-Gabrielle Colette translated into Catalan or Spanish and published in Catalonia during the 20th century. The period of analysis begins with the first edition in Catalonia of a work by Colette, Sido, in the translation of Julio Gómez de la Serna, and finishes in 2000. Based on translation theories that have set out the study of translated literature, and approaches to translation from a gender-studies angle, this thesis describes the process of introduction and reception of the works of Colette in the Catalan literary system. The analysis is made on the basis of the examination of documentary material concerning the editorials and translators involved in Colette's translations, and the study of censorship reports and press articles among other archival materials.